Nog méér Ophelp Projekte dienste by Bo-Kaap depot on Straatwerk
Written by admin	Die storte by die depot werk oortyd en die vlak van higiëne skiet die hoogtes in. Behalwe vir die seep en handdoeke wat deurlopend 'n behoefte bly, het ons ook 'n groot behoefte aan klere en skoene vir mans en dames. Baie van ons deelnemers aan die projek se klere is verslete en ons het hierdie probleem begin aanspreek met 'n klerebank wat op die been gebring is.
Kleiner mansklere (broekgroottes 28 – 34, klein en mediumgrootte hemde asook skoene in verskeie groottes) bly skaars want dit is die gewildste groottes. Skakel gerus ons kantoor as jy 'n skenking wil maak: 021 930 8055.
Nog 'n uitdaging is die sekuriteit by die depot. Ons is dankbaar dat daar persone op 'n vrywillige basis daarmee help, maar ons sal hulle graag wil vergoed met twee koppies koffie per skof van vier ure. Ons behoeftes daarvoor is koffie, tee, suiker, koffieverromer of poeiermelk, twee waskomme, skottelgoedseep en koffiebekers.